
מהות התביעה: 

נזיקין – נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
839 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה מתוקן
הזמנה לדין 
הואיל והתובעת הגישה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעת הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבעת  הינה חברה הרשומה ופועלת כחוק בישראל ובכל הזמנים הרלבנטיים לתביעה זו היתה הבעלים ו/או המחזיקה ו/או מפעילת קניון אם הדרך והצמוד לו, במחלף ינאי (להלן: "הקניון").   
2. התובעת, ילידת 25.04.1957 נפגעה כתוצאה ממפגע  בעטיו נחבלה.
2. הסעד המבוקש:
3. התובעת נפגעה בתאונה כתוצאה מרשלנותה של הנתבעת, במעשה או במחדל, ו/או כתוצאה מהפרת חובות חקוקות על ידה  ועל כן עותרת התובעת לפצותה בגין הנזקים שנגרמו לה.  
4. לאחר התאונה ומחמת תוצאותיה, נבצר מהתובעת לעבוד, אף לא במשרה חלקית, המתאימה לאשה בגילה, ונגרמו לה הפסדי שכר.
5. מאז התאונה ומחמת תוצאותיה מוגבלת התובעת בביצוע פעולות יומיומיות שונות היא נזקקת למעקב רפואי, טיפולים, עזרת הזולת ותיזקק לאלה גם בעתיד.
6. עקב התאונה ותוצאותיה, בשים לב לאופי הפגיעה, מתקשה התובעת בניידות ונזקקת להוצאות בגין עזרת הזולת והוצאות נסיעה מוגברות. 
1. להלן פירוט נזקי התובעת:
1. נזק מיוחד:
(1) הפסדי השתכרות/גריעה מכושר ההשתכרות בעבר- 
    
   35,000   ₪
(2) עזרת הזולת בעבר – 





  50,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  23,000       ₪
(4)  הסעות מיוחדות ושימוש מוגבר במוניות בעבר –  

  15,000      ₪
2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) עזרת הזולת בעתיד.
(2)  הוצאות רפואיות ופארה-רפואיות ונסיעות לטיפולים בעתיד.
(3) הסעות מיוחדות ושימוש מוגבר במוניות בעתיד.

(4) פיצוי בגין נזקיה הלא ממוניים של התובעת.  
3. תמצית העובדות הנחוצות לביסוסה של עילת התביעה:
2. בתאריך 1.6.24, עת הלכה ברחבת הקניון, נפלה עקב מפגע והיא נחבלה בגופה (להלן: "התאונה").
רצ"ב תמונות וסרטון המפגע, מסומנות "כנספח 1".

*סרטון זמין לצפיה בקישור להלן: 
3. התובעת תטען, כי אינה יודעת ולא יכולה הייתה לדעת מה היו הנסיבות המדויקות שגרמו לתאונה, כי התאונה נגרמה כתוצאה ממפגע שהיה בשליטתה המלאה של הנתבעת וכי עצם אירוע התאונה מתיישב עם מסקנה של התרשלות מצד הנתבעת  יותר מאשר עם מסקנה הפוכה, ועל כן, על הנתבעת  הנטל להוכיח, כי לא באשמה אירעה התאונה. 
4. לחילופין, תטען התובעת, כי התאונה אירעה מחמת הפרת חובות חקוקות ע"י הנתבעת ו/או עקב התרשלותה, אשר באו לידי ביטוי, בין היתר, במעשים ו/או במחדלים הבאים:
(1) התרשלה בכך שלא דאגה ו/או פיקחה ו/או תחזקה את  המתחמים, ו/או המדרכות ו/או המעברים המצויות בשטחה ולא דאגה להסיר מכשולים/מפגעים.
(2) לא דאגה לבטיחות התשתיות המוצבות בשטחה.
(3) לא דאגה לתקינותן ולתחזוקתן הראויה של התשתיות, למרות שצפתה או צריכה היתה לצפות שהולכי הרגל עלולים להיפגע מהמפגע.
(4) לא הזהירה את הולכי הרגל מפני המפגע.
(5) לא דאגה להסרת המפגע.
(6) לא דאגה לגדר את המפגע.
(7) לא עשתה דבר או לא עשתה די למניעת התאונה.
(ח) נהגה בחוסר זהירות ו/או בחוסר אכפתיות.
(ט) לא נהגה כפי שמחזיקה סבירה וזהירה היתה נוהגת בנסיבות דומות.
(י) הפרה את חובותיה החקוקות בתקנות ,3, .2.12.5 – 3.2.12.10, 2.01-2.13, 10, 12.01 לתקנות התכנון והבניה (בקשה להיתר, תנאיו ואגרות),תש"ל-1970, תקנות 31-32 לתקנות רישוי עסקים (הוראות כלליות), התשס"א-2000. 
5. ממקום התאונה פונתה התובעת על ידי צוות מד"א לקבלת טיפול במרכז הרפואי "הלל יפה" בחדרה, שהיא סובלת מכאבים ורגישות בכתף וזרוע ימין ומחבלות בברכיים, בדיקות דימות שנעשו בבית החולים הדגימו שבר מורכב ומרוסק בראש ההומרוס, היא נשארה לאשפוז לצורך טיפול כירורגי ומעקב.
6. ביום 4.6.24 התובעת עברה ניתוח לשחזור וקיבוע השבר, לאחר התאוששות שוחררה לביתה כשידה מקובעת במתלה, בהמלצה לנטילת משככי כאבים, טיפולי פיזיותרפיה, המשך מעקב במרפאת כתף ומנוחה.
7. התובעת המשיכה במעקב הרפואי במרפאת כתף ב"הלל יפה" אצל אורתופד מומחה שעקב אחרי החלמת הניתוח ובנה לה תוכנית טיפולים, במטרת שיקום והקניית טווחי תנועות הכתף ויד ימין, שיכוך כאב וחזרה לפעילות, היא הונחתה להמשיך בטיפולי פיזיותרפיה, בנטילת משככי כאבים, במעקב רפואי ומנוחה.
8. התובעת אשר סבלה מכאבים והגבלה בטווחי תנועות כתף ימין, כאבים שאף הקרינו לגב, ביצעה סדרת טיפולי פיזיותרפיה אינטנסיביים, אך נותרה עם כאבים חזקים,  החלה גם טיפולי הידרותרפיה,. עקב התמדתה המרובה חל שיפור, אך נותרה עם מגבלות בסוף טווחי תנועות הכתף והופנתה להמשך תרגול וטיפול.
9. התובעת המשיכה לסבול מכאבים והגבלה בתנועות הכתף, בעיקר בעת נשיאה והרמה, המשיכה בפיזיותרפיה, טופלה בהידרותרפיה. התובעת ממשיכה לסבול מכאבים והגבלה בתנועות הכתף, כמו גם, התקפי כאב פתאומיים, ושינויי צבע בגפה, 
רצ"ב תעודות רפואיות, מסומנות "כנספח 2".
10. ד"ר תומר קרבאל מומחה בכירורגיה אורתופדית, אשר בדק את התובעת קבע כדלקמן:
"... בת 68
ביום 1.6.24 בזמן הליכה בחדרה נפלה לפי תיאורה עקב מרצפת בולטת במדרכה 

נפלה ובלמה עם יד ימין. 

טופלה בבית חולים הלל יפה ומרפאות קופת חולים

אובחן שבר 3 חלקים עם תזוזה הומרוס מקורב ימין

עברה ניתוח קיבוע עם מסמר

טופלה ע"י פיזיוטרפיה

כיום- כאבים בכתף ימין וחולשה. קושי בתפקוד יומיומי. מתקשה בעבודה ובבית"
11.  בסיכום קובע המומחה המלומד את נכותה הצמיתה של התובעת כדלקמן:
"ממצאי בדיקתי:
יש הגבלה עד גובה שכם והגבלה ברוטציה פנימית המקנה נכות 15%
מתקשה בחיי יומיום. מוגבלת בהחלט בשימוש בכתף ימין

יש קשר גרימה בין מצבה לתאונה
יש מקום לקבוע נכות זמנית בגובה.

100% נכות מיום התאונה למשך 3 חודשים.

50% נכות. למשך חודשיים נוספים.
יש מקום לקבוע נכות צמיתה בגובה
· 20% לפי 41(4)ג חלקי-  הגבלה כתף ימין 
· 5% לפי 75(1)ב חלקי צלקת רגישה
סה"כ נכות צמיתה משוקללת: 24%
רצ"ב חוות דעת ד"ר קרבאל, מסומנת "כנספח 3".
12. מאז התאונה סובלת התובעת מכאבים והגבלה בתנועות כתף וזרוע ימין, מקושי בהרמת משאות, מקושי ביציבה ונשיאה, מקושי בלבישת ופשיטת בגדים, מקושי בביצוע מטלות הבית, מכאבים, מחשש לנפילות חוזרות והטיפולים בה צפויים להימשך גם בעתיד. 
13. התובעת פנסיונרית, עלתה ארצה בגפה, על מנת לעבוד ולסייע בגידול הנכד בתשלום. בשים לב למצבה, מסבתא ומטפלת הפכה לנזקקת בעצמה. ועל אף הצורך להשתכר גם בתקופת הפנסיה, אפשרויות השתכרותה הצטמצמו ונגרמו לה הפסדי שכר.
14. מאז התאונה ומחמת תוצאותיה התובעת מוגבלת מאד בניהול משק ביתה, היא נזקקת לעזרת הזולת ותיזקק לה גם בעתיד.
15. מחמת התאונה ותוצאותיה נגרמו לתובעת הוצאות בגין נסיעות מיוחדות ומוניות והיא תזדקק להוצאות אלה גם בעתיד.
4. העובדות המקנות סמכות לבית המשפט:
16. הנתבעת חייבת לפצות את התובעת בגין אחריותה לתאונה כמפורט לעיל.
17. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

18. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעת.
אשר על כן, מתבקש כב' ביהמ"ש להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד








          ב"כ התובעת
